[{"text_idx": "#000000", "text": "\u2018Kale Giroan\u2019 Leitzaranera iritsiko da, bailarara sartzeko HIRIBUS zerbitzu berezi batekin"}, {"text_idx": "#000002", "text": "Uztailaren 23an, URMUGA ikuskizuna Otieta parkearen ingurune naturalera iritsiko da, eta, horretarako, autobus zerbitzu berezia ezarriko da 17:00etatik 18:00etara, joanerako (geldialdiak Kaleberrian eta Zumean). Azken itzulera-zerbitzua 20:30ean emango da."}, {"text_idx": "#000003", "text": "Kale Giroan udako kultur programazioak \u201cmomentuko euskal musika, antzerki eta ikuskizunen onena\u201d ekarri nahi du Andoaingo txoko ezberdinetara, eta aurtengo edizioan, Leitzaran bailarak protagonismo berezia izango du. Horrela, Txitxu Ruiz Kultura zinegotziak eta Mari Jose Izagirre Sustapen Ekonomiko, Enplegu eta Gazteria zinegotziak nabarmendu dutenez, \u201cegitarauko hitzordu berezienak natura eta kultura uztartuko dituen ingurune berezi honetan egingo dira\u201d."}, {"text_idx": "#000005", "text": "Era berean, ahalegin berezia eskatuko da ingurunea errespetatzeko; izan ere, \u201cekitaldietan parte hartu nahi duten ikusleek ulertu beharko dute Otita parkea ez dela herriko beste plaza bat bezalakoa\u201d, eta zinegotziek gomendatu dute eremuan eserlekuak egongo diren arren, \u201cjendea prest egon dadila belarretan eseri, ingurua zaindu eta kulturaz gozatzeko \u201c. Horretarako, toallak edo esterillak eraman ahalko dira lurzoruaren hezetasunetik babesteko. Halaber, gogorarazten da ezin izango dela txakurrik edo maskotarik eraman ekitaldiaren esparrura."}]